Il-bieraħ il-Pulizija tellgħu il-Qorti 10 persuni , deskritti bhala kaċċaturi, in konnessjoni mad-dimostrazzjoni fil-Belt kontra s-sospensjoni tal-istaġun tal-kaċċa fil-ħarifa, kif ukoll dwar l-inċidenti vjolenti fil-Buskett. ( : s'issa għadu ma ttella' ħadd il-Qorti fuq l-inċidenti tal-Buskett. Dawk imtella' l-Qorti s'issa huma dawk li kienu involuti fl-inċidenti l-Belt. Il-Pulizija għadha qed tinvestiga.) L-akkużi jinkludu li attakkaw kif ukoll li weġġgħu ġurnalista u żewġ fotografi. Naħseb li ħadd minn dawk li jinstabu ħatja m'għandu jintbagħat l-ħabs. L-aħjar sentenza tkun waħda ta' servizz fil-komunita, 100 siegħa kull wieħed bit-tromba jħarsu lejn għasafar ta' kull xorta. taħt superviżjoni. Fiċ-ċirkustanzi naħseb li dik tkun l-iktar sentenza ġusta: bit-tromba flok bis-senter. Bla dubju n-natura tista' tkunilhom ta' għajnuna kbira biex jikkalmaw ftit kif ukoll biex ikollhom ftit ċans japprezzaw dak li qed jikkampanjaw biex joqtlu.